**A 2018. október 25-i Közgyűlés**

**Nyilvános ülés határozatai**

**270/2018. (X.25.) Kgy. sz. határozat**

1. A Közgyűlés a 2018. október 25-i ülés napirendjével kapcsolatban az alábbi képviselői javaslatok napirendre vételét nem támogatta:

* a fejlesztések, különösen a piac felújításának állásáról szóló tájékoztató;
* az Arany-patak híd jövőjével kapcsolatos tájékoztató;
* gyalogos járőrök számának növelésére vonatkozó javaslat;
* az önkormányzati bérlakások helyzetéről, a számuk növelésének lehetőségéről szóló tájékoztató;
* a Derkovits lakótelepen a Domus üzletközpontban okmányiroda és városi ügyfélszolgálat létesítésére vonatkozó javaslat;
* a Szombathelyi Haladás Labdarúgó és Sportszolgáltató Kft.-ben a szurkolók számára egy felügyelő bizottsági tagsági hely biztosítására vonatkozó javaslat;
* a Derkovits lakótelepen épülő parkolók állásáról szóló tájékoztató;
* a buszmegállókban levő fedett várókkal kapcsolatos tájékoztató;
* a Közbeszerzési Bíráló Bizottság tagi struktúrájának átalakítására vonatkozó javaslat;
* a városban található elektromos autótöltőkről szóló tájékoztató;
* a regisztrált zöld rendszámmal rendelkező járművek ingyenes parkolására vonatkozó javaslat;
* a Közbeszerzési Bíráló Bizottság működésének felülvizsgálatára vonatkozó javaslat;
* a SZOVA kötvényekkel kapcsolatos javaslat;
* a SZOVA Nonprofit Zrt. vezérigazgatójának, Dr. Németh Gábornak a visszahívására vonatkozó javaslat;
* a Közterület-felügyelet igazgatója, Dr. Varsányi Péter ellen fegyelmi eljárás megindítására vonatkozó javaslat;
* a Közterület-felügyelet átszervezésére vonatkozó javaslat;
* a Trianoni Emlékpark kialakításának állásáról szóló tájékoztató;
* az átmeneti segély megemelésére vonatkozó javaslat;
* bérlakás építési programra vonatkozó javaslat;
* az oladi kilátó és környezetével kapcsolatos fejlesztésről szóló javaslat;
* a Szombathelyi Haladás VSE alapításának 100 éves évfordulója méltó megünneplésének előkészítésére vonatkozó javaslat;
* az illegális szemétlerakással kapcsolatos tájékoztató;
* a 2018. évi közmeghallgatás időpontjával kapcsolatos döntés meghozatalára vonatkozó javaslat;
* az arra vonatkozó javaslatot, hogy az I. világháborús emlékművek közül csak a gyöngyösszőlősi emlékműről döntsön a 2018. október 25-i ülésén a testület, míg a tűzoltók emlékművéről a decemberi ülésen hozzon döntést;
* a Kelemen Krisztián képviselő úr által, a Joskar-Ola lakótelepen meglévő járdák, parkolók tárgyában készített előterjesztés megtárgyalását;
* városi lap indítására vonatkozó javaslatot.

1. A Közgyűlés úgy döntött, hogy a „Javaslat az I. világháborús emlékmű felújítására, új emlékmű állítására előkészített pályázat benyújtásával kapcsolatos döntések meghozatalára” című előterjesztést sürgősségi indítványként a nyilvános ülés utolsó napirendi pontjaként napirendjére tűzi.
2. A Közgyűlés felkéri a polgármestert, hogy a decemberi Közgyűlésre készítsen tájékoztatót Szombathely Megyei Jogú Város lakosságszámát illetően, külön kitérve arra, hogy egyébként hogyan és mennyien vannak még a városban azok, akik itt élnek, itt dolgoznak.

**Felelős:** Dr. Puskás Tivadar polgármester

(A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** 1-2. azonnal

3. 2018. decemberi Közgyűlés

**271/2018. (X.25.) Kgy. sz. határozat**

A Közgyűlés a 2018. október 25-i ülésének napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Tájékoztató a 2018. október 14. napján megtartott időközi önkormányzati képviselőválasztásról**

**Előadó:** Dr. Popgyákunik Péter, aHelyi Választási Bizottság elnöke

**2./** **Javaslat „A helyi identitás és kohézió erősítése” című pályázat benyújtásával kapcsolatos döntések meghozatalára**

**Előadók:** Dr. Puskás Tivadar polgármester

Illés Károly alpolgármester

**3./ Javaslat a szombathelyi Fedett Uszodával kapcsolatos döntés meghozatalára**

**Előadók:** Dr. Puskás Tivadar polgármester

Illés Károly alpolgármester

**Meghívott:** Dr. Kohuth Viktor, a VASIVÍZ ZRt. vezérigazgatója

**4.a./ Javaslat a településrendezési eszköz módosításához kapcsolódó döntés meghozatalára a „Szombathelyi északi iparterület fejlesztése” projekt megvalósíthatósága érdekében**

**b./ Javaslat előzetes településfejlesztési döntés meghozatalára a településrendezési eszközök generális felülvizsgálata érdekében**

**Előadók:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

**5./ Javaslat Szombathely közlekedési rendszerének felülvizsgálatára**

**Előadók:** Dr. Puskás Tivadar polgármester

Illés Károly alpolgármester

**6./ Javaslat a Szombathelyi Parkfenntartási Kft. ügyvezetőjének megválasztására**

**Előadók:** Dr. Puskás Tivadar polgármester

Illés Károly alpolgármester

**7./ Javaslat a Szombathelyi Sportközpont és Sportiskola Nonprofit Kft.-vel kötött feladatellátási szerződés jóváhagyására**

**Előadók:** Dr. Puskás Tivadar polgármester

Koczka Tibor alpolgármester

**Meghívott:** Karácsony Krisztina, a Szombathelyi Sportközpont és Sportiskola Nonprofit Kft. ügyvezető igazgatója

**8./ Javaslat Mesebolt Bábszínház vezetői álláshelyére kiírandó pályázati felhívás elfogadására**

**Előadók:** Dr. Puskás Tivadar polgármester

Koczka Tibor alpolgármester

**9./ Javaslat a 2018. évi Savaria Történelmi Karnevál szakmai és pénzügyi beszámolójának elfogadására**

**Előadók:** Dr. Puskás Tivadar polgármester

Koczka Tibor alpolgármester

**Meghívottak:** Grünwald Stefánia, a Savaria Turizmus Nonprofit Kft. ügyvezető igazgatója

Csapláros Andrea, a Savaria Történelmi Karnevál Közhasznú Közalapítvány Kuratóriuma elnöke

**10./ Javaslat az egészségügyi alapellátást érintő döntések meghozatalára**

**Előadók:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

**11./ Javaslat a 2019/2020. tanévre vonatkozó általános iskolai felvételi körzetek véleményezésére**

**Előadók:** Dr. Puskás Tivadar polgármester

Koczka Tibor alpolgármester

**Meghívott:** Fodor István, a Szombathelyi Tankerületi Központ igazgatója

**12./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Puskás Tivadar polgármester

**13./ Tájékoztató a lejárt határidejű közgyűlési határozatok végrehajtásáról**

**Előadó:** Dr. Károlyi Ákos jegyző

**14./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

**Előadó:** Dr. Károlyi Ákos jegyző

**15./ Javaslat az I. világháborús emlékmű felújítására, új emlékmű állítására előkészített pályázat benyújtásával kapcsolatos döntések meghozatalára (sürgősségi indítvány)**

**Előadó:** Dr. Puskás Tivadar polgármester

**iI.**

**ZÁRT ÜLÉS**

**16./ Javaslat a kultúra és a sport területén dolgozók önkormányzati kitüntetésére**

**Előadók:** Dr. Puskás Tivadar polgármester

Koczka Tibor alpolgármester

**Felelős:** Dr. Puskás Tivadar polgármester

**Határidő:** azonnal

**272/2018. (X.25.) Kgy. sz. határozat**

Szombathely Megyei Jogú Város Közgyűlése a Helyi Választási Bizottságnak Szombathely település 05. számú egyéni választókerülete vonatkozásában kiírt időközi önkormányzati képviselőválasztásról szóló tájékoztatóját tudomásul veszi.

**Felelős:** Dr. Puskás Tivadar polgármester

Dr. Popgyákunik Péter HVB elnök

**Határidő:** azonnal

**273/2018. (X.25.) Kgy. sz. határozat**

Szombathely Megyei Jogú Város Közgyűlése a „Javaslat „A helyi identitás és kohézió erősítése” című pályázat benyújtásával kapcsolatos döntések meghozatalára” című előterjesztést megtárgyalta és a következő döntéseket hozta:

1. A Közgyűlés a melléklet szerinti tartalommal jóváhagyja a „TOP-6.9.2-16 A helyi identitás és kohézió erősítése” felhívásra benyújtandó projektet.

2. A Közgyűlés úgy dönt, hogy a projektet benyújtó konzorcium vezetője a Savaria Városfejlesztési Nonprofit Kft., másik tagja az AGORA Szombathelyi Kulturális Központ legyen.

3. A Közgyűlés felhatalmazza a Savaria Városfejlesztési Nonprofit Kft. ügyvezetőjét és az AGORA Szombathelyi Kulturális Központ igazgatóját a pályázat benyújtásához szükséges dokumentumok aláírására.

4. A Közgyűlés felhatalmazza a Savaria Városfejlesztési Nonprofit Kft. ügyvezetőjét, hogy konzorciumvezetőként a pályázatot nyújtsa be.

5. A Közgyűlés felkéri a polgármestert, hogy vizsgálja meg, szerepel-e a Savaria Városfejlesztési Nonprofit Kft. alapító okiratában a közösségfejlesztés feladata, ha nem, a decemberi ülésre kerüljön előterjesztésre az alapító okirat kiegészítése.

6. A Közgyűlés felkéri a pályázat benyújtóit, hogy a projekttel érintett terület önkormányzati képviselőit vonják be a munkába.

7. A Közgyűlés úgy határoz, hogy a projektben addig nem történhet kifizetés, amíg nem kerül sor a támogatási szerződés aláírására.

8. A Közgyűlés felkéri a pályázat benyújtóit, hogy decemberre készüljön komplex tájékoztató a részletes feladatokról és a projekt részletes költségvetéséről.

9. A Közgyűlés felkéri a pályázat benyújtóit, hogy a projektfejlesztési szakasz lezártát követően terjesszenek a Közgyűlés elé tájékoztatót a projektről.

**Felelős:** Dr. Puskás Tivadar, polgármester

Illés Károly, alpolgármester

(A végrehajtás előkészítéséért:

Szakály Szabolcs, a Városfejlesztési Kabinet vezetője

dr. Ajkay Adrián, a Savaria Városfejlesztési Nonprofit Kft. ügyvezetője

Parais István, az AGORA Szombathelyi Kulturális Központ igazgatója)

**Határidő:** 1-2. azonnal

3-4. a pályázati felhívásban foglalt határidőben

5. és 8. pont: 2018. decemberi Közgyűlés

6-7. pont: folyamatos

9. pont: a projektfejlesztési szakasz lezártát követő közgyűlés

**274/2018. (X.25.) Kgy. sz. határozat**

1. Szombathely Megyei Jogú Város Közgyűlése kinyilvánítja szándékát, hogy 2019. január 1. napjától az Önkormányzat a VASIVÍZ Zrt-től térítésmentes vagyonátruházás keretében tulajdonjogot szerezzen a szombathelyi 3684/10 helyrajzi számú, a természetben a Szombathely, Bartók Béla krt. 41. szám alatt található kivett uszoda, gyógyfürdő megnevezésű 2 ha 9709 m2 alapterületű ingatlan, és a 3684/8 helyrajzi számú, kivett vízmű megnevezésű, 312 m2 alapterületű ingatlan felett az előterjesztés 7. számú melléklete szerint.
2. Szombathely Megyei Jogú Város Közgyűlése kinyilvánítja szándékát, hogy 2019. január 1. napjától az Önkormányzat az Aligátor Vízilabda Utánpótlás Sportegyesülettől térítésmentes vagyonátruházás keretében tulajdonjogot szerezzen a 3684/10/A hrsz-ú, természetben a Szombathely, Bartók Béla krt. 41. szám alatt található kivett egyéb épület, uszoda megnevezésű 2291 m2 alapterületű ingatlan felett az előterjesztés 8. számú mellékletében foglaltak szerint a társasági adóról és az osztalékadóról szóló 1996. évi LXXXI. törvény 22/C. § (6a) bekezdés b) pontja szerint, azzal, hogy az előterjesztés 8. számú mellékletét képező megállapodás 8./ pontjában az „a jelen szerződés aláírásával egyidejűleg” szövegrész helyébe a „2019. január 1. napján” szöveg lép.
3. A Közgyűlés jóváhagyja a VASIVÍZ Zrt. által 2019. évre a Fürdő komplexum tervezett működtetési költségeire és bevételeire vonatkozó kalkulációt, amely az előterjesztés 6. számú melléklete. A Közgyűlés a 2019. évi veszteség finanszírozására 100 M Ft forrást biztosít.
4. A Közgyűlés a nemzeti vagyonról szóló 2011. évi CXCVI. tv. 3. § (1) bekezdés 10. pontja, illetőleg a 11. § (10), (13), (17) bekezdés b) pontja alapján versenyeztetés mellőzésével a Fedett Uszoda és Termálfürdő ingatlanait határozatlan időre a VASIVÍZ Zrt. ingyenesen működtetésébe kívánja adni. A Közgyűlés jóváhagyja a VASIVÍZ Zrt. és az Önkormányzat között kötendő Működtetési és támogatási szerződést az előterjesztés 9. számú melléklete szerint.
5. A Közgyűlés felhatalmazza a polgármestert, hogy a fenti szerződéseket aláírja.
6. A Közgyűlés

* a Házirend,
* az árjegyzék,
* az Uszoda Üzemeltetési Szabályzat

módosításának jóváhagyására felhatalmazza a gazdasági ügyekkel foglalkozó bizottságot.

1. A Közgyűlés felkéri a polgármestert, hogy kövesse figyelemmel az üzemeltetést érintő jogszabályok esetleges módosulásait, és amennyiben szükséges, a működtetés kérdésében terjesszen a Közgyűlés elé új javaslatot.

**Felelősök:** Dr. Puskás Tivadar, polgármester

Illés Károly, alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője

Dr. Kohuth Viktor, a VASIVÍZ Zrt. vezérigazgatója

Juhász Tibor, az AVUS elnöke)

**Határidő:** 2018. december 1.

**275/2018. (X.25.) Kgy. sz. határozat**

1. Szombathely Megyei Jogú Város Közgyűlése megismerte – az északi iparterület fejlesztésére vonatkozóan - a településrendezési eszköz módosítása érdekében folytatott eljárás során az állami főépítész által kiadott záró szakmai véleményt.
2. Szombathely Megyei Jogú Város Közgyűlése a 257/2006. (IX.7.) Kgy. sz. határozattal elfogadott településszerkezeti tervét az épített környezet alakításáról és védelméről szóló 1997. évi LXXVIII. törvény 8. § és 10. § előírásainak megfelelően, az alábbiak szerint módosítja:

*1. Területhasználati változások:*

**Beépítésre nem szánt területek:**

Településközpont vegyes terület:

1. Közlekedési területből ipari terület kerül kijelölésre 5,57 ha nagyságban a 019/8 és 019/1 hrsz. alatti ingatlan területén.
2. Közlekedési területből ipari terület kerül kijelölésre 2,65 ha nagyságban a 019/8 és 019/1 hrsz. alatti ingatlan területén (019/2 és 019/5 hrsz. alatti utak sarkán).

Közlekedési terület:

Az északi elkerülő út nyomvonala ~80-90 m-rel északabbra kerül kijelölésre a 019/1 hrsz. ingatlan területén. A 019/2 hrsz. kiszolgáló út és 019/5 hrsz. kiszolgáló út összekötése kijelölésre kerül.

Véderdő terület:

A településszerkezeti terven a 019/8 hrsz. alatti ingatlan területén kijelölt – korábban utak által tagolt, tervezett véderdő egy tömbben kerül kijelölésre és területe nem változik.

*2. A területfelhasználás során figyelembe veendő korlátozó feltételek:*

Repülőtér repülési síkja és védőövezetei:

A szombathelyi repülőtér nem műszeres, 1150 m hosszúságú, 2-es kódszámú futópályához tartozó akadálykorlátozási felületek megadása, az ICAO Annex 14. előírásai alapján:

A meglévő futópálya végeinek koordinátái (NEM HIVATALOS ADAT):

Északi küszöb (THR16):

WGS ’84: 47o16’56.34”É 16o37’31.71”K

EOV: Y 466807.75 X 218202.79

Déli küszöb (THR34):

WGS ’84: 47o16’21.66”É 16o37’51.61”K

EOV: Y 467192.61 X 217119.42

Belső vízszintes felület: 45 m magasságban lévő, 2500 m sugarú kör alakú felület, amelynek a középpontja a futópálya felezőpontja.

Kúpos felület: a belső vízszintes felület szélétől, 5 %-os emelkedéssel kifelé emelkedő felület, amely 55 m magasságig terjed (a futópálya felett 45 m + 55 m = 100 m), amelynek sugara 3154 m.

*3. Biológiai aktivitás érték:*

A biológiai aktivitási érték számítás alapján a kompenzációra igénybe veendő terület a 87-89 sz. főút északi elkerülő szakaszán 580 fm hosszban kétoldali – nagy lombkoronájú – fasorral kísért közút.

*4. Rajzi munkarész:*

A településszerkezeti terv jóváhagyandó munkarésze a TSZ/M-2018/5 módosított településszerkezeti tervlapokkal kiegészített településszerkezeti tervlap.

A Közgyűlés felkéri a városi főépítészt, hogy gondoskodjon a fenti módosítások településszerkezeti terven történő átvezetéséről.

**Felelősök:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor osztályvezető, városi főépítész)

**Határidő:** 1. pont vonatkozásában: azonnal

2. pont vonatkozásában: 2018. november 05.

**Szombathely Megyei Jogú Város Önkormányzata Közgyűlésének**

**18/2018. (……..) önkormányzati rendelete**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításáról**

**276/2018. (X.25.) Kgy. sz. határozat**

A Közgyűlés nem fogadta el az előzetes településfejlesztési döntés meghozatalára a településrendezési eszközök generális felülvizsgálata érdekében előterjesztett javaslatot.

**Felelős:** Dr. Puskás Tivadar polgármester

Illés Károly alpolgármester

(A végrehajtás előkészítéséért:

Lakézi Gábor osztályvezető, városi főépítész)

**Határidő:** azonnal

**277/2018. (X.25.) Kgy. sz. határozat**

1. Szombathely Megyei Jogú Város Közgyűlése a „Javaslat Szombathely közlekedési rendszerének felülvizsgálatára” című előterjesztést megtárgyalta és az abban foglalt helyzetelemzést tudomásul veszi.
2. A Közgyűlés felkéri a polgármestert, hogy az előterjesztésben foglalt beavatkozási lehetőségeket külön-külön vizsgálja meg, és a konkrét intézkedésekre vonatkozó javaslatait terjessze a Közgyűlés elé.

**Felelős:** Dr. Puskás Tivadar polgármester

Illés Károly alpolgármester

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** azonnal /1. pont vonatkozásában/

2019. december 31. /2. pont vonatkozásában/

**278/2018. (X.25.) Kgy. sz. határozat**

A Közgyűlés felkéri a polgármestert, terjesszen elő javaslatot a vitában elhangzottak figyelembe vételével, hogy milyen korlátozások vezethetők be a köztisztviselők, cég- és intézményvezetők tekintetében a választási kampányokban való részvétellel kapcsolatban.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** 2018. decemberi Közgyűlés

**279/2018. (X.25.) Kgy. sz. határozat**

1./ A Közgyűlés a Szombathelyi Parkfenntartási Kft. ügyvezetőjének 2018. december 12. napjától 2019. december 31. napjáig tartó időtartamra Kiss Dávidot választja meg munkaviszony keretében, havi bruttó 600.000,- Ft díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** 1. pont: azonnal

2-3. pont: 2018. december 1.

**280/2018. (X.25.) Kgy. sz. határozat**

A Közgyűlés az előterjesztés mellékletét képező, a sportról szóló 2004. évi I. törvényben foglalt önkormányzati feladatok ellátására kötött megállapodást az alábbi módosítással jóváhagyja:

a feladatellátási megállapodás 11. oldalán található, „Sugár úti Sportkomplexum:” című táblázatban a kondicionáló terem 6000,- Ft-os bérleti alapdíja a „Bérleti alapdíj(Ft/hónap)” oszlopba kerüljön át.

Felhatalmazza a Szombathelyi Sportközpont és Sportiskola Nonprofit Kft. ügyvezetőjét valamint a Polgármestert a módosítás átvezetését követően a szerződés aláírására.

**Felelős:** Dr. Puskás Tivadar, polgármester

Koczka Tibor, alpolgármester

Dr. Károlyi Ákos, jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Karácsony Krisztina, a Szombathelyi Sportközpont és Sportiskola Nonprofit Kft. ügyvezetője).

**Határidő:** azonnal

**281/2018. (X.25.) Kgy. sz. határozat**

1. A Közgyűlés a Mesebolt Bábszínház igazgatói feladatainak ellátására pályázatot ír ki, egyúttal a pályázati felhívást az előterjesztés melléklete szerinti tartalommal elfogadja.

2. A Közgyűlés felhatalmazza a polgármestert a pályázati felhívásnak a 155/2017. (VI.15.) Korm. rendeletben foglaltaknak megfelelő közzétételére.

3. A Közgyűlés az alábbi 2 személyt delegálja a pályázók személyes meghallgatását és a szakmai vélemény kialakítását biztosító szakmai bizottságba.

Koczka Tibor

Dr. László Győző

4. A Közgyűlés felkéri az általa delegált két személyből, továbbá a 155/2017. (VI.15.) Korm. rendelet 4.§ (1) bekezdése alapján delegált tagokból álló szakmai bizottságot a pályázók személyes meghallgatására és a szakmai vélemény kialakítására.

**Felelős:** Dr. Puskás Tivadar polgármester

Koczka Tibor alpolgármester

Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1-3. pont vonatkozásában)

a pályázati felhívásban foglaltaknak megfelelően

(4. pont vonatkozásában)

**282/2018. (X.25.) Kgy. sz. határozat**

1. Szombathely Megyei Jogú Város Közgyűlése a „Savaria Történelmi Karnevál” Közhasznú Közalapítvány és a Savaria Turizmus Nonprofit Kft. 2018. évi Savaria Történelmi Karneválról szóló beszámolóját tudomásul veszi.

2. A Közgyűlés egyetért azzal, hogy a XX. Savaria Történelmi Karnevál 2019. augusztus 22-25. között kerüljön megrendezésre.

3. A Közgyűlés elhatározza, hogy az Önkormányzat 2019. évi költségvetésében a Savaria Történelmi Karnevál 2019. évi megszervezéséhez a 2018. évi támogatás mértékével azonos összegű, a Savaria Turizmus Nonprofit Kft. részére 37,5 millió Ft összegű, a „Savaria Történelmi Karnevál” Közhasznú Közalapítvány részére 10 millió Ft összegű támogatást kíván biztosítani.

4. A Közgyűlés felkéri a Savaria Turizmus Nonprofit Kft. ügyvezető igazgatóját, hogy terjessze a Jogi és Társadalmi Kapcsolatok Bizottsága elé a Savaria Történelmi Karnevál 2019. évi programtervezetét. A Közgyűlés egyúttal felhatalmazza a Bizottságot a programtervezet elfogadására.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Takátsné Dr. Tenki Mária, a Jogi és Társadalmi Kapcsolatok Bizottságának elnöke

Dr. Károlyi Ákos jegyző

(A végrehajtás előkészítéséért:

Grünwald Stefánia, Savaria Turizmus Nonprofit Kft. ügyvezető igazgatója

Csapláros Andrea, a „Savaria Történelmi Karnevál” Közhasznú Közalapítvány kuratóriumának elnöke

Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal /1. és 2. pont vonatkozásában/

2019. évi költségvetési rendelet megalkotása /3. pont vonatkozásában/

2019. április 30. /4. pont vonatkozásában/

**283/2018. (X.25.) Kgy. sz. határozat**

1. Szombathely Megyei Jogú Város Közgyűlése tudomásul veszi a **Dr. Kovács Éva** házi gyermekorvossal kötött három oldalú megállapodás 2018. december 31. napjával történő megszűnését.
2. A Közgyűlés tudomásul veszi, hogy Dr. Kovács Éva praxisát – mivel a praxisjog értékesítési szándékától elállt – 2019. január 1. napjától az Önkormányzat működteti a Szombathelyi Egészségügyi és Kulturális GESZ által, amelynek keretében a 15. számú házi gyermekorvosi körzet lakosságának ellátását helyettesítéssel Dr. Sóla Gyöngyi házi gyermekorvos vállalja 1 évig, a hatályos jogszabályi előírások figyelembevételével.
3. A Közgyűlés felkéri a Szombathelyi Egészségügyi és Kulturális GESZ igazgatóját, hogy a 15. számú házi gyermekorvosi körzet ellátása érdekében hirdetés útján tegye meg a szükséges intézkedéseket, sikertelen pályázat esetén pedig tegyen javaslatot a házi gyermekorvosi körzetek terület szerinti újraosztására.
4. A Közgyűlés jóváhagyja, hogy Dr. Kovács Éva háziorvos, a korábban az Önkormányzattól a tulajdonába került és a rendelőben használt felszerelési tárgyakat az 1. pont szerinti megállapodás megszűnését követően a Szombathelyi Egészségügyi és Kulturális Intézmények Gazdasági Ellátó Szervezete részére térítésmentesen átadja.
5. A Közgyűlés felkéri a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a 2. pont szerinti helyettesítési szerződés elkészítéséről és aláírásáról gondoskodjon.

**Felelős:** Dr. Puskás Tivadar polgármester

Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1. és a 2. pont vonatkozásában)

2019. január 1. napjától folyamatosan (a 3. pont vonatkozásában)

2018. december 31. (a 4. és a 5. pont vonatkozásában)

**284/2018. (X.25.) Kgy. sz. határozat**

1. Szombathely Megyei Jogú Város Közgyűlése jóváhagyja a **Dr. Simon József** házi gyermekorvossal – a háziorvosi feladatok ellátása tárgyában – kötött három oldalú megállapodás közös megegyezéssel történő megszűnését 2019. január 31. napjával.
2. A Közgyűlés felkéri a Szombathelyi Egészségügyi és Kulturális GESZ igazgatóját, hogy amennyiben Dr. Simon József praxisjoga nem kerül értékesítésre 2019. január 31. napjáig, úgy 2019. február 1. napjától gondoskodjon a praxis helyettesítés útján történő működtetéséről. Amennyiben Dr. Simon József a praxisjogát nem tudja értékesíteni 2019. július 31. napjáig, úgy a praxis további működtetése iránt a szükséges intézkedéseket (helyettesítés, bejelentés, hirdetés) – a jogszabálynak megfelelően – tegye meg.
3. A Közgyűlés jóváhagyja, hogy Dr. Simon József háziorvos, a korábban az Önkormányzattól a tulajdonába került és a rendelőben használt felszerelési tárgyakat az 1. pont szerinti megállapodás megszűnését követően a Szombathelyi Egészségügyi és Kulturális Intézmények Gazdasági Ellátó Szervezete részére térítésmentesen átadja.
4. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Simon József házi gyermekorvossal az 1. pont szerinti megállapodás aláírására.

**Felelős:** Dr. Puskás Tivadar polgármester

Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1. pont vonatkozásában)

folyamatos (a 2. pont vonatkozásában)

2019. január 31. (a 3. és a 4. pont vonatkozásában)

**285/2018. (X.25.) Kgy. sz. határozat**

1. Szombathely Megyei Jogú Város Közgyűlése jóváhagyja **Dr. Zsolnai Gyöngyi** házi gyermekorvossal, a praxisjog birtokosával, a SAVANEST Egészségügyi és Szolgáltató Kft tagjával, a háziorvosi feladatok ellátása tárgyában kötött három oldalú megállapodás közös megegyezéssel történő megszűnését 2019. január 31. napjával.
2. A Közgyűlés felkéri a Szombathelyi Egészségügyi és Kulturális GESZ igazgatóját, hogy amennyiben Dr. Zsolnai Gyöngyi praxisjoga nem kerül értékesítésre 2019. január 31. napjáig, úgy 2019. február 1. napjától gondoskodjon a praxis helyettesítés útján történő működtetéséről. Amennyiben Dr. Zsolnai Gyöngyi a praxisjogát nem tudja értékesíteni 2019. július 31. napjáig, úgy a praxis további működtetése iránt a szükséges intézkedéseket (helyettesítés, bejelentés, hirdetés) – a jogszabálynak megfelelően – tegye meg.
3. A Közgyűlés jóváhagyja, hogy Dr. Zsolnai Gyöngyi háziorvos, a korábban az Önkormányzattól a tulajdonába került és a rendelőben használt felszerelési tárgyakat az 1. pont szerinti megállapodás megszűnését követően a Szombathelyi Egészségügyi és Kulturális Intézmények Gazdasági Ellátó Szervezete részére térítésmentesen átadja.
4. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a SAVANEST Egészségügyi és Szolgáltató Kft ügyvezetőjével, és Dr. Zsolnai Gyöngyi házi gyermekorvossal kötendő – 1. pont szerinti – megállapodás aláírására.

**Felelős:** Dr. Puskás Tivadar polgármester

Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1. pont vonatkozásában)

folyamatos (a 2. pont vonatkozásában)

2019. január 31. (a 3. és a 4. pont vonatkozásában)

**286/2018. (X.25.) Kgy. sz. határozat**

1. Szombathely Megyei Jogú Város Közgyűlése az iskolaorvosok kiegészítő díjazásáról szóló előterjesztést megtárgyalta, és elhatározza, hogy az általános iskolákban iskolaorvosi feladatokat ellátó gyermekorvosok jogszabály szerinti díjazását havonta tanulónként bruttó 50 Ft/fő összeggel egészíti ki 2018. szeptember 01. napjától.
2. A Közgyűlés a gyermekorvosokkal kötendő megállapodást az előterjesztés melléklete szerinti tartalommal jóváhagyja.
3. A Közgyűlés felhatalmazza a polgármestert és a Szombathelyi Egészségügyi és Kulturális GESZ igazgatóját a 2. pont szerinti megállapodás aláírására.

**Felelős:** Dr. Puskás Tivadar polgármester

Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal /az 1. és a 2. pont vonatkozásában/

2018. november 30. /a 3. pont vonatkozásában/

**Szombathely Megyei Jogú Város Önkormányzata Közgyűlésének**

**19/2018. (X.25.) önkormányzati rendelete**

**az egészségügyi alapellátásról és körzeteinek meghatározásáról**

**szóló 8/2018. (V.7.) önkormányzati rendelet**

**módosításáról**

**287/2018. (X.25.) Kgy. sz. határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 50. § (8) bekezdése alapján a 2019/2020. tanévre vonatkozó általános iskolai felvételi körzetek véleményezését elvégezte, és a Szombathelyi Tankerületi Központhoz tartozó általános iskolák 2019/2020. tanévre vonatkozó körzetkijelölését azzal a kiegészítéssel javasolja elkészíteni, hogy az Oladi Általános Iskola felvételi körzeténél a Boldog Brenner János liget kerüljön nevesítésre.

Kéri továbbá a Közgyűlés a Vas Megyei Kormányhivatalt, hogy a magas tanulólétszámra, illetve az intézmény népszerűségére való tekintettel vizsgálja meg az Oladi Általános Iskola felvételi körzetének szűkítését a 2020/2021. tanévre vonatkozóan.

1. A Közgyűlés felkéri a polgármestert, hogy a Közgyűlés döntéséről a Vas Megyei Kormányhivatalt tájékoztassa.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2018. október 31.

**288/2018. (X.25.) Kgy. sz. határozat**

Szombathely Megyei Jogú Város Közgyűlése támogatja, hogy Balassa Péter városi képviselő kérésére az Önkormányzat 2018. évi költségvetéséről szóló 3/2018. (II.21.) önkormányzati rendelet „Városfejlesztési alap – Képviselői keret” előirányzata terhére a Savaria Táncsport Egyesület 1.250.000,- Ft támogatásban részesüljön a 2018. évi világbajnokság kiutazása költségeire.

A Közgyűlés felkéri továbbá a polgármestert, hogy a fenti célra átcsoportosítás útján további 500.000,- Ft támogatást nyújtson.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Lakézi Gábor, a Városüzemeltetési Osztály vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2018. november 15. (2. pont vonatkozásában)

**289/2018. (X.25.) Kgy. sz. határozat**

A Közgyűlés úgy határoz, hogy a köznevelési intézményekben történt, a közétkeztetéssel összefüggésbe hozott megbetegedések tárgyában vizsgálóbizottságot állít fel. A vizsgálóbizottság tagjai:

Dr. Kecskés László

Dr. Nemény András

A Közgyűlés felkéri a bizottság tagjait, hogy a szükséges információk, dokumentumok beszerzését és azok összegzését követően adjanak tájékoztatást a Közgyűlésnek a vizsgálat eredményéről.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** a vizsgálat lezárását követő Közgyűlés

**290/2018. (X.25.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján hozzájárul ahhoz, hogy a „Mák Dóri - Divatbemutató kicsit másképp” Alapítvány kérelme – budapesti divatbemutató támogatása - az önkormányzat 2018. évi költségvetéséről szóló 3/2018. (II.21.) önkormányzati rendelet 13. számú mellékletében található „Polgármesteri keret” tételsor terhére 200.000,- forint összegű támogatásban részesüljön.
2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Dr. Telek Miklós, a Polgármesteri Kabinet vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2018. november 15. (2. pont vonatkozásában)

**291/2018.(X.25.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján hozzájárul ahhoz, hogy a Savaria University Press Alapítvány kérelme – A véges végtelen című könyv kiadásának támogatása - az önkormányzat 2018. évi költségvetéséről szóló 3/2018. (II.21.) önkormányzati rendelet 13. számú mellékletében található „Polgármesteri keret” tételsor terhére 200.000,- forint összegű támogatásban részesüljön.
2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Dr. Telek Miklós, a Polgármesteri Kabinet vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2018. november 15. (2. pont vonatkozásában)

**292/2018.(X.25.) Kgy. sz. határozat**

1. A Közgyűlés hozzájárul ahhoz, hogy a Magyarországi Kneipp Szövetség a pályázati önrészre elkülönített 13.000,- Eurót, azaz 4.095.000,- Forintot óvodapedagógusok képzésére, óvodai foglalkozások folytatására és a 2019. június 20-23. között Szombathelyen és környékén megrendezésre kerülő IKAT konferencia megvalósítására fordíthassa.
2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Dr. Telek Miklós, a Polgármesteri Kabinet vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2018. november 15. (2. pont vonatkozásában)

**293/2018.(X.25.) Kgy. sz. határozat**

Szombathely Megyei Jogú Város Közgyűlése a Szombathelyi Távhőszolgáltató Kft. taggyűlése számára elfogadásra javasolja a társaság által benyújtott GINOP-6.1.5-17-2018-00047 számú nyertes pályázathoz kapcsolódó okiratok jóváhagyását, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a pályázathoz kapcsolódó valamennyi okirat aláírására.

A Közgyűlés felhatalmazza a SZOVA Nonprofit Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntésnek megfelelően szavazzon.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Kovács Márta, a Szombathelyi Távhőszolgáltató Kft. ügyvezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** a társaság taggyűlése

**294/2018.(X.25.) Kgy. sz. határozat**

A Közgyűlés SZOVA NonprofitZrt. Felügyelőbizottságába Nahodil Norbert munkavállalói küldöttként történő delegálását tudomásul veszi és felhatalmazza a polgármestert a társaság Alapszabály módosításának aláírására.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**295/2018.(X.25.) Kgy. sz. határozat**

1. A Közgyűlés a Savaria Turizmus Nonprofit Kft. társasági szerződésének módosítását a következőképpen javasolja a taggyűlésnek elfogadásra:

* 1.2.3. pont: a társaság e-mail címe: [grunwald.stefania@turizmus.szombathely.hu](mailto:grunwald.stefania@turizmus.szombathely.hu)
* 7.1. pont: A társaság ügyvezetőjének címe: 9700 Szombathely, Matók Leó utca 4/B.
* 8.1. pont: Szendi Zsuzsanna felügyelőbizottsági tag címe: 3300 Eger, II. Rákóczi Ferenc u. 44. 7. em. 53.

1. A Közgyűlés felhatalmazza a polgármestert, hogy a társaság taggyűlésén a fenti döntést képviselje, valamint a módosított társasági szerződést aláírja.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2. pont: a társaság taggyűlése

**296/2018.(X.25.) Kgy. sz. határozat**

A Közgyűlés - Szombathely Megyei Jogú Város Önkormányzatának a helyiségbérlet szabályairól szóló 17/2006. (V. 25.) számú rendeletének 2. § (2) bekezdése alapján – a 7311/A/4 helyrajzi számú, Szombathely, Puskás Tivadar utca 3/d - 5. szám alatti 2638 m2 alapterületű üzem megnevezésű ingatlan részeként, az épület II. szintjén kialakított 712 m2 nagyságú tanműhelybérlőjévé a Szombathelyi Szolgáltatási Szakképzési Centrumot jelöli ki 2017. december 20. napjára visszamenőleges hatállyal, 10 éves határozott időtartamra az alábbi feltételekkel:

* a bérleti díj 217,- Ft/m2/hónap + áfa, vagyis 1.854.048,- Ft+ÁFA/év;
* Szombathely Megyei Jogú Város Önkormányzata, a Szombathelyi Szolgáltatási Szakképzési Centrum és a Nemzeti Szakképzési és Felnőttképzési Hivatal között 2016. június 13. napján létrejött vagyonkezelési szerződés 47. pontjára tekintettel a szerződésben rögzítésre kerül, hogy az Önkormányzat kötelezettséget vállal arra, hogy amennyiben a bérleti szerződés a 9700 Szombathely, Puskás Tivadar u. 3. szám alatti ingatlanban a jövőben bármely ok miatt megszűnik, az Önkormányzat a Centrum részére a képzés elhelyezéséhez térítésmentesen cserehelyiséget biztosít. E feltételnek eleget téve a szerződő felek a bérleti díj megfizetésétől eltekintenek. A szerződéssel kapcsolatban felmerült általános forgalmi adó megfizetését az Önkormányzat vállalja;
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő köteles az ingatlan közüzemi költségeit az alábbiak szerint megfizetni
* a villamos energia díját a beépített almérő által mért fogyasztás,
* a fűtést a bérlemény légköbmétere alapján,
* a víz- és csatornadíjat átalány díjként, havi 10 m3 fogyasztás figyelembe vételével a társasház többségi tulajdonosa, a STYL Fashion Kft. „cs.a” által kiállított számla alapján;
* a társasházi közös költségnek az Önkormányzatot terhelő összegéből a helyiségre eső arányos részét (712/5155 rész) köteles a társasház többségi tulajdonosa, a STYL Fashion Kft. „cs.a” által kiállított számla alapján közvetlenül megfizetni.
* a Bérbeadó kötelezettséget vállal, hogy a bérleti jogviszony bármilyen módon történő megszűnése esetén a vagyonkezelési szerződés alapján a bérlő részére a képzés elhelyezéséhez térítésmentesen cserehelyiséget biztosít.
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

A Közgyűlés felhatalmazza a polgármestert, hogy a bérleti szerződést a fent megjelölt feltételek mellett a Szombathelyi Szolgáltatási Szakképzési Centrummal megkösse.

**Felelős**: Dr. Puskás Tivadar polgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő**: 2018. október 31.

**297/2018.(X.25.) Kgy. sz. határozat**

1. Szombathely Megyei Jogú Város Közgyűlése úgy dönt, hogy az életvitelszerű közterületi tartózkodás szabályainak megsértése szabálysértéssel kapcsolatban közreműködő egyes szervek kijelöléséről és feladatairól szóló 178/2018. (X.2.) Korm. rendeletben (a továbbiakban: kormányrendelet) foglalt feladatok ellátásában az Önkormányzat mint ideiglenes tárolást végző szerv a kormányrendelet 4. § (9) bekezdése alapján az ideiglenes tárolással összefüggő feladatok végrehajtása során közreműködőként a Fogyatékkal Élőket és Hajléktalanokat Ellátó Nonprofit Kft.-t veszi igénybe.
2. Szombathely Megyei Jogú Város Közgyűlése a helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a szombathelyi 6472/A/1 hrsz-ú, Thököly u. 34. szám alatt található 52 m2 területű használaton kívüli légópince ingyenes használatát 2018. november 1. napjától 2028. október 31. napjáig terjedő határozott időtartamra engedélyezi a Fogyatékkal Élőket és Hajléktalanokat Ellátó Nonprofit Kft. részére az életvitelszerű közterületi tartózkodás szabályainak megsértése szabálysértéssel kapcsolatban közreműködő egyes szervek kijelöléséről és feladatairól szóló 178/2018. (X.2.) Korm. rendeletben rögzített feladatok ellátása érdekében.

A Közgyűlés a Kft. részére ingyenes használatot biztosít az alábbi feltételekkel:

* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a kormányrendeletben foglalt feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Fogyatékkal Élőket és Hajléktalanokat Ellátó Nonprofit Kft.-vel az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

Koczka Tibor alpolgármester

Illés Károly alpolgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Lakézi Gábor, a Városüzemeltetési Osztály vezetője,

Németh Klára, a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetője)

**Határidő:** 1.azonnal

2. 2018. október 31.

**298/2018.(X.25.) Kgy. sz. határozat**

Szombathely Megyei Jogú Város Közgyűlése a „Javaslat ingó vagyon térítésmentes átadására” című előterjesztést megtárgyalta, és Szombathely Megyei Jogú Város Önkormányzata vagyonáról szóló, 40/2014. (XII.23.) önkormányzati rendelet 11. §-ának a) pontja alapján engedélyezi, hogy a Szombathelyi Köznevelési GAMESZ az előterjesztés mellékletében foglalt eszközöket az érintett iskolák részére térítésmentesen átadja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

Imréné Erényi Katalin, a Szombathelyi Köznevelési GAMESZ igazgatója/

**Határidő:** azonnal

**299/2018.(X.25.) Kgy. sz. határozat**

Szombathely Megyei Jogú Város Közgyűlése a Szombathelyen 2018. szeptember 27. napján kezdődött iskolai megbetegedésekkel kapcsolatosan a Vas Megyei Kormányhivatal Népegészségügyi Főosztálya és a Szombathelyi Járási Hivatal Hatósági Főosztály Népegészségügyi Osztálya, valamint a Vas Megyei Kormányhivatal Szombathelyi Járási Hivatal Élelmiszerlánc – biztonsági és Állategészségügyi Osztálya által beküldött tájékoztatóban foglaltakat tudomásul veszi.

**Felelős:** Dr. Puskás Tivadar polgármester

(a végrehajtás előkészítéséért: dr. Bencsics Enikő, az Egészségügyi és

Közszolgálati Osztály vezetője)

**Határidő:** azonnal

**300/2018.(X.25.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján hozzájárul ahhoz, hogy a Vas Megyei Mentésügyi Alapítvány kérelme – Vas megyei mentők jubileumi albumának kiadása - az önkormányzat 2018. évi költségvetéséről szóló 3/2018. (II.21.) önkormányzati rendelet 13. számú mellékletében található „Polgármesteri keret” tételsor terhére 300.000,- forint összegű támogatásban részesüljön.
2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Dr. Telek Miklós, a Polgármesteri Kabinet vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2018. november 15. (2. pont vonatkozásában)

**301/2018.(X.25.) Kgy. sz. határozat**

A Közgyűlés felkéri a Bűnmegelőzési és Közbiztonsági Bizottságot, hogy vizsgálja meg annak lehetőségét, van-e mód a városi közlekedésben a reggeli és délutáni kritikus időszakban és forgalommal leginkább terhelt helyeken a forgalom irányításával enyhíteni a közlekedési problémákon.

**Felelős:** Dr. Puskás Tivadar polgármester

Illés Károly alpolgármester

Ágh Ernő, a Bűnmegelőzési és Közbiztonsági Bizottság elnöke

(A végrehajtás előkészítéséért:

Keringer Zsolt, az Informatikai, Minőségügyi és Gondnoksági Kabinet vezetője)

**Határidő:** 2018. decemberi Közgyűlés

**302/2018.(X.25.) Kgy. sz. határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Puskás Tivadar polgármester

**Határidő:** azonnal

**303/2018.(X.25.) Kgy. sz. határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 156/2018. Kgy. sz. határozat 3. pontja határidejének 2018. november 15. napjára történő módosítását.

3. A Közgyűlés jóváhagyja a 157/2018. Kgy. sz. határozat 3. pontja határidejének 2018. november 15. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** a 2-3. pontokban foglaltak szerint

**304/2018.(X.25.) Kgy. sz. határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal

**305/2018.(X.25.) Kgy. sz. határozat**

1. Szombathely Megyei Jogú Város Közgyűlése a „Javaslat az I. világháborús emlékmű felújítására, új emlékmű állítására előkészítet pályázattal kapcsolatos döntések meghozatalára” című előterjesztést megtárgyalta, és a gyöngyösszőlősi I. világháborús hősi emlékmű felújítására, konzerválására, valamint az I. világháborúban elesett szombathelyi tűzoltók tiszteletére készített emlékmű rekonstruálására, újbóli elkészítésére összeállított pályázat benyújtását jóváhagyja.
2. A Közgyűlés nyertes pályázat esetén a tűzoltó emlékmű megvalósításához szükséges 15 millió Ft saját forrást az Önkormányzat 2019. évi költségvetésében, a pályázat önrészeként biztosítja.
3. A Közgyűlés kinyilvánítja azon szándékát, hogy a gyöngyösszőlősi I. világháborús hősi emlékmű Szőlősben kerüljön elhelyezésre.
4. A Közgyűlés felkéri a Polgármestert, hogy a pályázat pozitív elbírálása esetén a részletes, költségvetéssel alátámasztott javaslatot terjessze a Közgyűlés elé.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője)

**Határidő:** 1. és 3. pont: azonnal

2. pont: nyertes pályázat esetén az Önkormányzat 2019. évi költségvetési rendelete

4. pont: a pályázat elbírálását követő közgyűlés